Fausch sørget for at den neste kampen ble spilt. Kampen mot Cincinnati Celts ble flyttet og Fausch informerte pressen om at kampen skulle spilles uavhengig av tilstander. Han erklærte også at laget skulle spille tre kamper til, to mot lag i APFA, i Evansville. Celts-kampen ble spilt i et vannskadet Bosse Field. Crimson Giants vant sesongens sjette kamp 48–0, men tapte allikevel penger på grunn av lave tilskuertall. En målløs kamp mot et lag som ikke var en del av APFA to uker senere markerte slutten på 1921-sesongen for Crimson Giants.